
**Оңтүстік Қазақстан облысы**

**Ордабасы ауданы**

**Амангелді атындағы жалпы орта мектебінің химия пәнінің мұғалімі,**

**І-деңгей сертификатталған мұғалімі Оңғарбай Салтанат.**

***Кембридж бағдарламасы бойынша сабақ.***

**Сабақ жоспары:** **Химия.11 сынып**

**Сабақ тақырыбы:** ***«Спирттер» тақырыбын сын тұрғысынан ойлау арқылы оқыту.***

***Сабақтың мақсаты:***

а) оқушыларға спирттердің номенклатурасын,маңызды өкілдерін айта отырып, физикалық және химиялық қасиеттері, қосылыстары туралы түсіндіре отырып, білімдерін тереңдету және сын тұрғысынан ойлауға үйрету;

ә) оқушылар өз бетімен,топпен жұмыс істеу дағдысын қалыптастыру, олардың есте сақтау қабілетін,ой-өрісін дамыту және химия тілімен сөйлей білуге баулу;

б)салауатты өмір салтын ұстануға үйрету.

***Сабақта қолданылатын әдіс-тәсілдер:*** «Сөздер банкісі», «Аяқталмаған сөйлем», «Конверт-сұрақ»әдісімен үй тапсырмасын сұрау, Де Бононың қалпақтары: оқуға ықпал етудің 6 тәсілі, ашық сұрақтар,миға шабуыл, топтық жұмыс.

***Күтілетін нәтиже:***оқушыларспирттердің қасиеттерін, алыну жолдарын,зиянды әсерін біледі,тақырыпты оқи отырып,өз ойларын жинақтай алады.

***Қолданылатын модульдер:***СТО,оқытудың жаңа әдіс-тәсілдері,оқыту үшін бағалау,ОЖЕ сәйкес оқыту,АКТ,дарынды және талантты оқуш.оқыту.

**Ресурстар:**сұрақтар тапсырмалары,түрлі-түсті қалпақтар,желі мәліметтері,оқулық,кері байланыс парақтары,көрсетілім,спирттер,химиялық реактивтер.

**Сабақтың барысы:**

**1.Ұйымдастыру кезеңі**. Сәлемдесу,түгелдеу.Оқушыларды Қазақстанға белгілі әншілер мен спортшылар бойынша топқа бөлу.(3 мин)

Оқушылар мұғаліммен сәлемдеседі,топқа бөлінеді.

**2.Үй тапсырмасын сұрау.10 минут.**Әр топқа бөлек тапсырмалар беру.

«Мұнайдың құрамы,өңдеу және өнімдері» тақырыбын еске түсіру.

**І топқа тапсырма. «Тақырыптық түйінді сөздер» әдісі** бойынша оқушылар тақырып бойынша негізгі сөздерді бөлек жинайды.

**Оқушыларға мына сөздер беріледі:** мұнайға серік газдар, көмір, отындар,палеонтология, морфология,кокс,пропан,ацетилен,катализдік крекинг,бензол,детонация,октан саны,газойль,қоспа,айдау, табиғат, кеңістік,шланг,жұмсақ, өсімдіктер,ихтиология,монолог,тез-тез, ұшқыш,арендер,риформинг,пропилбензол.

***ІІ топқа тапсырма.10 мин.***

***«Аяқталмаған сөйлем» әдісі* бойынша оқушыларға мына сөйлемдер беріледі.Оқушылар сөйлемдерді аяқтайды.**

1.Мұнай өнімдері:..................................................

2.Көмірсутектердің галогентуындылары:...................................................

3.Қатты отындарды өңдеудің мынадай химиялық әдістері бар:........................................................................

4.Тас көмірді кокстеу дегеніміз-.....................................


5.Қазақстандағы тас көмір алаптары:.............................

6.Мұнай-қара-қоңыр түсті,..................................................

7.Мұнайды айдауға арналған пеш 2 бөліктен тұрады:................................................................................

8.Мұнайды мұнай өңдейтін зауыттарға жеткізу үшін.........................................................................................

**ІІІ топқа тапсырма. «Конверт-сұрақ» әдісі.**



**«Конверт-сұрақ» әдісі** бойынша оқушыларға 2-3 сұрақ жазылған конверттер беріледі.Оқушылар стикерлерге жауаптарын, аты-жөнін жазады.Осылайша топқа берілген 3 конверттегі сұрақтарға оқушылар тез жауап береді.Өткенді қайталау сұрақтары беріледі.

1-конверт.

1.Тас көмірді кокстеу дегеніміз не?

2.Кокс пешінің құрылысы қандай?

3.Қазақстандағы тас көмір өндіру туралы не білесің?

2-конверт.

1.Мұнай өнімдерін ата.

2.Крекинг дегеніміз не?

3.Мұнайдың физикалық қасиеттері.

3-конверт.

1.Мұнайға серік газдарды ата.


2.Табиғи газдың құрамы қандай?

3.Құрғақ газ дегеніміз не?

**3.Жаңа тақырып мазмұнымен таныстыру. «Спирттер».** 5 мин.

Жаңа сабақты түсіндіру үшін миға шабуыл сұрауларын қоя отырып,оқушыларға мәліметтер беру.Оларға спирттердің жалпы формуласын айта отырып, мысалдар келтіру.Қасиеттері,алыну жолдары туралы қысқаша түсіндіріп өту**.Тірек-сызбалар бойынша бағыт-бағдар беру.**









**Бекіту.20 мин.Дайындалып талдауға 10 минут,қорғауға 10 минут.**Оқушылар жаңа тақырыпты толық түсіну үшін оларға оқулықпен жұмыс жасау тапсырмалары беріледі.3-4 оқушыға бір қалпақтан беріледі,түсіндіріледі.

**«Ақ қалпақ»** киген оқушы оқулық бойынша спирттер туралы білетін ақпаратын айтады.Ол спиртердің формуласын,қасиеттерін айтады.

**«Сары қалпақ»** киген оқушы спирттердің пайдасы туралы айтады.Этил спиртінің қолданылуын түсіндіреді.

**«Қызыл қалпақ»** киген оқушы спирттердің адам ағзасына зиянын,әсерін рольдік ойын арқылы көрсетеді,яғни эмоцияны көрсетеді.Ролге кіре отырып,мас адамның образын көрсетеді.

**«Жасыл қалпақ»** киген оқушы спирттер туралы қандай қосымша мәліметтер білетінін айтады.Оқушылар желі мәліметтеріне сүйенуге болады.

**«Қара қалпақ»** киген оқушы спирттердің барлық жағымсыз әсерлерін,яғни зиянын түсіндіріп береді. Жасөспірімдерге алкогольдің әсерлерін түсіндіреді.

**«Көк қалпақ»** киген оқушы барлық айтылған ойларды қорытындылайды, яғни барлық қалпақтарды кие алды ма деген сауалға жауап береді.Әр қалпақтың айтқан пікірлерін сараптап,өз ойын айтады,қалдырып кеткен жерін айтады.

***Сабақты қорытындылау.Өзара бағалау.Топтар бір-біріне өз пікірлерін айтады(5 минут).Мұғалім өз бағасын үй тапсырмасы бойынша жазбаша тапсырмаларды және жаңа сабақты бекіту тапсырмасын қорытынды жасай отырып,бағалайды.***

***Кері байланыс(2 мин).Оқушыларға сабақ туралы сұрақтарын жазып,салуға қорап беріледі.Олардың пікірлері келесі сабақта талқыланады.***



***Үйге тапсырма: «Спирттер» тақырыбы бойынша түйінді сөздерді жазу.16,17,18-есептерді шығару.170 бет.***



